এদিকের রাস্তাগুলোতে গতিসীমা দেয়া থাকে ১০০ কিমি। তাই পথে আমার চেয়ে ধীর গতির কিছুই নেই। পথ কখনও আঁকাবাকা কখনও মসৃণ ভাবে চড়াই-উৎরাই। সবই যেন মাপমত। সাউথ আইল্যান্ড এ আছে বিখ্যাত সাউদার্ন আল্পস আর একপাশে প্রশান্ত মহাসাগর। পর্বতের কারনে বেশির ভাগ স্টেট হাইওয়েগুলো তার কোন না কোন অংশে এর ছাপ পেয়েছে। এতে ভ্রমণে আসে বাড়তি আনন্দ। এই মহাসড়কের নাম প্যাসিফিক এ্যলপাইন ট্রায়েঙ্গেল। পরিকল্পনা করে প্রশান্ত মহাসাগরের একেবারে পাড় ঘেঁসে তৈরি হয়েছে এই মহাসড়ক এবং তার সাথে লাগোয়া রেল লাইন।